CELEX: 31987R1806
Language: el
Date: 1987-06-29 00:00:00
Title: Κανονισμός (ΕΟΚ) αριθ. 1806/87 της Επιτροπής της 29ης Ιουνίου 1987 για τροποποίηση του κανονισμού (ΕΟΚ) αριθ. 2169/86 που καθορίζει τις λεπτομέρειες των ελέγχων και της πληρωμής των επιστροφών στην παραγωγή στον τομέα των σιτηρών και του ρυζιού

Avis juridique important

|

31987R1806

Κανονισμός (ΕΟΚ) αριθ. 1806/87 της Επιτροπής της 29ης Ιουνίου 1987 για τροποποίηση του κανονισμού (ΕΟΚ) αριθ. 2169/86 που καθορίζει τις λεπτομέρειες των ελέγχων και της πληρωμής των επιστροφών στην παραγωγή στον τομέα των σιτηρών και του ρυζιού  

Επίσημη Εφημερίδα αριθ. L 170 της 30/06/1987 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 1806/87 ΤΗΣ ΕΠΙΤΡΟΠΗΣ  της 29ης Ιουνίου 1987  για τροποποίηση του κανονισμού (ΕΟΚ) αριθ. 2169/86 που καθορίζει τις λεπτομέρειες των ελέγχων και της πληρωμής των επιστροφών στην παραγωγή στον τομέα των σιτηρών και του ρυζιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2),  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς στον τομέα της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1449/86 (4),  τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 που καθορίζει τους γενικούς κανόνες που εφαρμόζονται στις επιστροφές στην παραγωγή στους τομείς των σιτηρών και του ρυζιού (5), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 2169/86 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 472/87 (7), καθιέρωσε μια κοινή μέθοδο που θα χρησιμοποιηθεί για τον καθορισμό του βαθμού καθαρότητας του αμύλου· ότι έχει προβλεφθεί, ωστόσο, για μια μεταβατική περίοδο έως τις 30 Ιουνίου 1987, ότι μπορεί ακόμα να χρησιμοποιηθεί η « τροποποιημένη μέθοδος πολοσκοπήσεως Ewers»·  ότι ο ακριβής ορισμός της κοινής μεθόδου που προβλέπεται από την 1η Ιουλίου 1987 δεν μπόρεσε ακόμη να διατυπωθεί και ότι είναι αναγκαίες ορισμένες βελτιώσεις προκειμένου να εξασφαλιστεί η ομοιόμορφη εφαρμογή του μέτρου στην Κοινότητα· ότι ενδείκνυται εφεξής, αναμένοντας αναλυτικές διευκρινίσεις που θα επιτευχθούν, να παραταθεί προσωρινά η ισχύουσα επί του παρόντος μέθοδος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ δεύτερο εδάφιο του κανονισμού (ΕΟΚ) αριθ. 2169/86, η ημερομηνία «30 Ιουνίου 1987» αντικαθίσταται από την ημερομηνία «31 Δεκεμβρίου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 166 της 25. 6. 1976, σ. 3.  (4) ΕΕ αριθ. L 133 της 21. 5. 1986, σ. 1.  (5) ΕΕ αριθ. L 94 της 9. 4. 1986, σ. 6.  (6) ΕΕ αριθ. L 189 της 11. 7. 1986, σ. 12.  (7) ΕΕ αριθ. L 48 της 17. 2. 1987, σ. 12.